Er til of mikils ætlast að stjórnvöld beri ábyrgð og viðhafi vönduð vinnubrögð ? Lítið hefur heyrst frá íslenskum stjórnvöldum um raunverulegar lausnir við vanda íslenska heilbrigðiskerfisins þegar kemur að skorti á hjúkrunarfræðingum . Hægt þokast í viðræðum um nýjan kjarasamning við Félag íslenskra hjúkrunarfræðinga ( Fíh ) sem hefur verið samningslaust í 10 mánuði og ekki samið um kaup og kjör við fjármálaráðherra í fimm ár . Fjölda hjúkrunarfræðinga vantar til starfa , hjúkrunarfræðingar hætta störfum og legupláss eru lokuð á sjúkrahúsum . Þolinmæði hjúkrunarfræðinga er á þrotum . Viðræður milli Félags íslenskra hjúkrunarfræðinga og Samninganefndar ríkisins eru áfram í gangi , en ganga hægt . Vinnuhópur sem hefur það að markmiði að endurskoða vinnutíma vaktavinnumanna hóf aftur störf í síðustu viku og á Fíh fulltrúa í þeim hópi . Niðurstaða úr vinnu vaktavinnuhópsins mun ráða miklu um áframhald kjarasamningaviðræðna Fíh við ríkið . Samningafundi Félags íslenskra hjúkrunarfræðinga ( Fíh ) og Samninganefndar ríkisins ( SNR ) sem fyrirhugaður var í dag ( þriðjudaginn 24. september ) hefur verið frestað til loka næstu viku að beiðni SNR. Frekari fréttir af gangi samningaviðræðna verða sendar út eftir að næsti fundur hefur verið haldinn . Hjúkrunarfræðingar sem starfa hjá borginni munu fá greidda 105 þúsund króna eingreiðslu þann 1. ágúst . 2019 . Fjárhæð þessi er partur af fyrirhuguðum launabreytingum endurnýjaðs kjarasamnings , miðast við fullt starf og greiðist hlutfallslega miðað við starfstíma og starfshlutfall á tímabilinu frá og með 1. apríl 2019 til og með 30. júní 2019 . Upphæðin á að vera sambærileg við það sem lífskjarasamningur hefði gefið hjúkrunarfræðingum á sama tíma .